### ACTA DA SESIÓN EXTRAORDINARIA E URXENTE REALIZADA POLO PLENO DA CORPORACIÓN EN DATA 18 DE DECEMBRO DE 2019.

**PRESIDENTE:**

PABLO DIEGO MOREDA GIL

### MEMBROS:

MANUEL PEREZ RIOLA CARMELA PRIETO CAL MAGDALENA PEREZ VILLAR ERMITAS GARCIA RIOS MANUEL MARTINEZ LOPEZ LUIS RUBIDO RAMONDE ESTEBAN BLANCO GARROTE ESTHER COUTO LAMIGUEIRO MARIA JOSE RODRIGUEZ PEREZ MANUELA LOPEZ RODRIGUEZ

### AUSENTES:

Excusan a súa asistencia os concelleiros:

JESUS ROMERO CARRACELAS

MARIA DE LA LUZ LEONARDO ANEIROS

### SECRETARIA ACCIDENTAL:

MARIA DEL MAR ANTON BRAGE

### INTERVENTORA:

YOLANDA ARES BAO

Na Casa Consistorial do Concello de Cedeira (A Coruña), ás 09:10 horas do día 18 de decembro de 2019, reúnese o Concello Pleno en primeira convocatoria, previa convocatoria para os efectos, co obxecto de realizar sesión extraordinaria e urxente, baixo a presidencia do Sr. Alcalde-Presidente e coa asistencia dos Sres./Sras. Concelleiros/as que arriba se relacionan, actuando como Secretaria accidental, dona María del Mar Antón Brage, que dá fe do acto.

A Presidencia, tras comprobar nos termos expostos que se dá o quórum legalmente esixido polo artigo 90 do Regulamento de organización, funcionamento e réxime xurídico das entidades locais, aprobado por Real decreto 2568/1986, para a válida realización das sesións plenarias, declara aberta ésta.

### 1.- RATIFICACIÓN DA URXENCIA DA CONVOCATORIA

O Sr. Alcalde xustifica que a urxencia da convocatoria deste Pleno extraordinario ven motivada na aprobación da solicitude de participación no Plan provincial de cooperación ás obras e servizos de competencia municipal (Plan único de concellos “POS+2020”) dado que o prazo para presentar a dita solicitude na Deputación Provincial remata o día 19.12.2019.

De conformidade co previsto nos artigos 46.2 b) da Lei 7/1985, de 2 de abril, de Bases do Réxime Local, e 79 do Regulamento de organización, funcionamento e réxime xurídico das entidades locais, aprobado por Real decreto 2568/1986, sométese a votación ordinaria a ratificación da urxencia da convocatoria, resultando aprobada por unanimidade dos membros presentes.

### SOLICITUDE DE PARTICIPACIÓN NO PLAN PROVINCIAL DE COOPERACIÓN ÁS OBRAS E SERVIZOS DE COMPETENCIA MUNICIPAL (PLAN ÚNICO DE CONCELLOS “POS+2020”)

O Sr. Rubido Ramonde solicita o uso da palabra para preguntarlle á Sra. Secretaria accidental se neste punto non se poderían segregar as distintas inversións e que a votación fose por cada inversión, dado que iso decidiría o sentido do seu voto dado que vai un paquete que rotundamente non. A Sra. Secretaria accidental responde que o ditame vótase nos termos nos que foi aprobado pola Comisión Informativa.

Pola Secretaria accidental dáse lectura ao ditame da Comisión Informativa de Plenos de data 16 de decembro de 2019, que di:

“Vista a Proposta da Alcaldía de data 12.12.2019, que di:

“A aprobación das Bases reguladoras do Plan provincial de cooperación ás obras e servizos de competencia municipal (Plan único de concellos) “POS+2020”, foi publicada no BOP núm. 208 de 31 de outubro de 2019.

Consta na plataforma telemática SUBTEL a Circular do Servicio de Plans Provinciais da Deputación Provincial sobre a aprobación das Bases reguladoras do Plan Único de Concellos POS+2020, cunha asignación a este concello de 459.976,79 €.

Por isto, propoño ao Pleno da Corporación a adopción do seguinte acordo:

1.- Participar no Plan provincial de cooperación ás obras e servizos de competencia municipal (Plan único de concellos) “POS+ 2020” da Deputación Provincial da Coruña, cuxas Bases se coñecen e aceptan na súa totalidade, e solicitar a aplicación da achega provincial asignada aos obxectos que se indican a continuación, separando os que se financian con cargo a “achega provincial 2020”, “achega provincial 2019” e “préstamo provincial 2020”:

### A) Financiamento do pago a provedores:

|  |  |  |  |
| --- | --- | --- | --- |
|  | **Capítulo II** | **Capítulo VI** | **Total** |
| Achega provincial 2019 aplicada ao financiamento de pago a provedores | 0,00 | 0,00 | 0,00 |
| Achega provincial 2020 aplicada ao financiamentode pago a provedores | 0,00 | 0,00 | 0,00 |
| **Subtotal pago a provedores** | 0,00 | 0,00 | 0,00 |

### B ) Financiamento de gastos correntes:

|  |  |
| --- | --- |
|  | **Deputación** |
| Achega provincial 2020 aplicada ao financiamento de gastos correntes | 213.421,43 |
| **Subtotal gasto corrente** | 213.421,43 |

**C ) Financiamento de investimentos:**

|  |  |
| --- | --- |
| **ACHEGA PROVINCIAL 2020** | **Financiamento do investimento** |
| **Denominación da obra ou subministración** | **Deputación** | **Concello** | **Orzamento total** |
| --- | --- | --- | --- |
|  |  |  |  |
| **Subtotal investimentos achega provincial 2020** | --- | --- | --- |

|  |  |
| --- | --- |
| **ACHEGA PROVINCIAL 2019****(Investimentos financeiramente sostibles)** | **Financiamento do investimento** |
| **Denominación da obra ou subministración** | **Deputación** | **Concello** | **Orzamento total** |
| SUBMINISTRO DE LÁMPARAS LED NO LUGAR DE FRAGOSO, VECIÑEIRA, SAN MIGUEL E OUTROS | 51.649,94 | 14.222,84 | 65.872,78 |
|  |  |  |  |
| **Subtotal investimentos achega provincial 2019** | 51.649,94 | 14.222,84 | 65.872,78 |

|  |  |
| --- | --- |
| **PRÉSTAMO PROVINCIAL 2020** | **Financiamento do investimento** |
| **Denominación da obra ou subministración** | **Préstamo Deputación** | **Achega Concello** | **Orzamento total** |
| REFORMA E CONSTRUCIÓN DE PÉRGOLA EN PRAZA DE GALICIA | 194.905,42 | 90.950,73 | 285.856,15 |
| **Subtotal investimentos préstamo provincial 2020** | 194.905,42 | 90.950,73 | 285.856,15 |

Aprobar os proxectos das obras ou os pregos das subministracións incluídos no POS+2020 e que se relacionan nestas táboas.

### Redución de débeda con entidades financeiras:

|  |  |  |
| --- | --- | --- |
| **Entidade financeira** | **Número/código do préstamo** | **PRÉSTAMO PROVINCIAL 2020****aplicado á redución da débeda** |
| --- | --- | --- |
| **Subtotal redución de débeda con entidades financeiras** | --- |

1. **Resumo:**

|  |  |  |  |
| --- | --- | --- | --- |
| **SUBTOTAIS** | **Deputación** | **Concello** | **Total** |
| **A- PAGO A PROVEDORES** | **Achega 2019** |  |  |  |
| **Achega 2020** |  |  |  |
| **B- GASTOS CORRENTES** | **Achega 2020** | 213.421,43 |  | 213.421,43 |
| **Achega 2019****(Excep. Base 2.2)** |  |  |  |
| **C- INVESTIMENTOS** | **Achega 2020** |  |  |  |
| **Achega 2019** | 51.649,94 | 14.222,84 | 65.872,78 |
| **Préstamo 2020** | 194.905,42 | 90.950,73 | 285.856,15 |
| **D- REDUCIÓN DÉBEDA** | **Préstamo 2020** |  |  |  |
| **T O T A L** | **Achega 2020** | 213.421,43 | 0,00 | 213.421,43 |
| **Achega 2019** | 51.649,94 | 14.222,84 | 65.872,78 |
| **Préstamo 2020** | 194.905,42 | 90.950,73 | 285.856,15 |
| **TOTAL** | 459.976,79 | 105.173,57 | 565.150,36 |

2.- Aprobar o Plan Complementario do ano 2020 no que se inclúen os investimentos financeiramente sostibles que a continuación se indican e aprobar os correspondentes proxectos ou pregos de prescricións técnicas:

|  |  |
| --- | --- |
| **Denominación dos investimentos financeiramente sostibles (mínimo do 50% do total de achega e préstamo provincial asignado)** | **Orzamento** |
| REHABILITACIÓN ESTRUCTURAL VERMELLO DA PRAZA ROXA | E | DO | PAVIMENTO | DO | ANEL | 112.249,99 |
| CONSOLIDACIÓN E REPARACIÓN DE CUBERTA NOS ESCOLARES DE SAA E SISALDE MAIOR | 74.643,44 |
| ACONDICIONAMENTO DE CEMITERIO EN CEDEIRA | 51.649,94 |
| **TOTAIS** | 238.543,37 |

3.- Declarar que o concello ten a dispoñibilidade dos terreos, augas e servidumes para a execución dos investimentos, e que ten resolto todo o relacionado coas concesións e autorizacións administrativas que legalmente sexan necesarias.

4.- Comprometerse o concello a incluír no orzamento municipal do 2020 os fondos necesarios para facer fronte á achega municipal dos investimentos incluídos na anualidade do 2019, se a houbera.

5.- Solicitar da Deputación Provincial da Coruña a delegación neste concello da contratación e execución das obras ou subministracións incluídas no Plan, que se entenderá aceptada si esta se produce efectivamente.

6.- Declarar que o concello non solicitou nin percibiu ningunha subvención doutras Administracións públicas para o financiamento das distintas actuacións incluídas neste Plan, e no caso de que existan axudas ou subvencións concorrentes doutras Administracións, achégase o detalle de cada unha delas, acreditándose que a súa suma total non supera o 100% do seu importe.

7.- Autorizase á Deputación Provincial da Coruña a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social.

8.- Facultar expresamente á Alcaldía para todo o relacionado coa tramitación e xestión do presente acordo e o correspondente expediente.”

A Comisión, por catro votos a favor do PSdG-PSOE e tres abstencións, do PP (dous) e do BNG (un), acorda ditaminar devandita proposición favorablemente e propoñer ao Pleno a súa aprobación.”

Por parte da Secretaria accidental durante a lectura do ditame detéctase un erro de transcrición aritmético no apartado C) do punto 1 (“Achega provincial 2019, subministro de lámparas led no Lugar de Fragoso, Veciñeira, San Miguel e outros”), dado que no orzamento total derivado da suma de 51.649,94 +14.222,84 di 51.649,94 cando debe dicir 65.872,78, sendo corrixido no momento .

Ábrese o turno de intervencións.

O Sr. Rubido Ramonde di: De partida, queremos escoitar a motivación en que se fundamenta ter decidido invertir 280.000 € na pérgola. Hai algunha demanda dalgún colectivo numeroso? Porque dígolle a verdade, tiven que mirar tres veces que non me cría esa cifra. Como o xustifica? Cal é a xustificación cando hai outras demandas coñecidas?

O Sr. Alcalde di: Estasme preguntando pola pérgola, polo proxecto?

O Sr. Rubido Ramonde di: Si, por todo.

O Sr. Alcalde di: Sabes en que consiste o proxecto?

O Sr. Rubido Ramonde di: Si, si.

O Sr. Alcalde di: María, non sei se tes algo que dicir sobre isto?

A Sra Rodríguez Pérez di: Sobre o tema da pérgola?

O Sr. Alcalde di: Luis, non sei se tes algunha pregunta máis sobre o plan ou esta é a pregunta

O Sr. Rubido Ramonde di: Esta é a pregunta.

A Sra. Rodríguez Pérez di: Si, eu teño máis. Nós imos votar a favor, fundamentalmente polo complementario. É dicir, ao ir todo nun lote, consideramos que debemos votar a favor porque as obras que se inclúen no complementario xa as tíñamos falado mil veces e xa é unha pena que non estean feitas. Pero bueno, sabemos como vai isto.

Sobre o das lámpadas led, eu o que quería sinalar é, por qué son nun lugar en concreto, Creo que para todos estes temas e para evitar caer no de poñerlle luces dun determinado tipo a un determinado vecindario, por dicilo de algunha maneira. Creo que debería haber un plan, un plan a executar a longo prazo, porque isto é, poñemos lámpadas led onde decidimos, pero tampouco se sabe... A ver si me explico o que quero dicir, creo que debía ser algo bastante máis transparente, e con iso, con un plan a longo prazo, ir executando por tramos, pero un plan que coñecéramos todos. Entón, estou de acordo, parécenos ben que se substitúan as lámpadas por led, pero o que non nos parece é que se poida actuar así, que parece un pouco improvisado ou que obedece a algún interese estraño, estraño non, venda de favores, entre comillas.

O Sr. Alcalde di: Di mellor estraño.

A Sra. Rodríguez Pérez di: É o típico doutros gobernos de maioría absoluta de “póñoche a farola fronte á casa”, sona a iso, que non ten por qué selo. Non digo que o sexa, pero vamos, que a min non me gusta.

O Sr. Pérez Riola di: Estas non son farolas novas, son substitución.

A Sra. Rodríguez Pérez di: Xa o sei, son a substitución de lámpadas, por suposto.

O Sr. Rubido Ramonde di: A ver, haberá que ir cambiando todas por leds e algún día tocaralles a unhas e outras.

A Sra. Rodríguez Pérez di: E outra cousa, co da pérgola. Xa o faláramos algunha vez, creo que foi unha promesa túa ás señoras maiores que están alí sentadas na praza, que agora vai ser o 18 de decembro. A nós non é que nos pareza mal, pero creo que debería ser algo máis meditado, é dicir sobre todo, como vai a quedar. Ao mellor habería que facer un concurso, ou algo así para ver distintas propostas. Calquer pérgola aí, eu creo que é unha obra cara, pero íao ser de calquer maneira porque é un espazo amplo. A nós danos un pouco de medo que quede un pouco panterrada, sabes? Aí no medio. Eu non o acabo de ver, pero bueno que eu non o vexa... Se ese punto fora por separado...

O Sr. Blanco Garrote di: Era o que dicía Luis, o de Sisalde e o da Praza Roxa está ben, pero o da pérgola…

O Sr. Alcalde di: Eu entendo as vosas posicións, pero o regulamento é así, hai que votar todo xunto.

A Sra. Secretaria accidental di: O que se pode é plantexar unha emenda neste momento. Votaríase a emenda, se prospera o ditame corríxese e, se non prospera, votaríase o ditame sen corrixir. Se queredes propoñela, é unha posibilidade, porque a emenda é a proposta de modificación dun ditame. É a posibilidade que existe.

 A Sra. Rodríguez Pérez di: Pois podíamos facer unha emenda, por exemplo digo eu, para votar o complementario.

O Sr. Alcalde di: Deixámolo para o final si se fai unha emenda ou non, damos todos a nosa opinión e ao final razoámolo. Respecto do último, que é máis doado, o tema do alumeado. Isto é un complemento que fixemos dende o anterior grupo de goberno, é dicir, estas son as luminarias que quedaron por poñer no rural. Están aprobados os proxectos anteriores de cambio de luminarias, tanto en Cedeira, como na avenida Castelao e no resto das parroquias. Isto ven dun estudio que nos dá o electricista do Concello, que é o que por determinadas zonas nos vai dicindo. En ningún momento eu lle digo, nin ningún do grupo de goberno, nin ven sabes ti que pertenecichedes as dúas ao goberno anterior, lle dixemos ilumina esta rúa ou esta. É un traballo que fai el. Danos unhas recomendacións e nós adaptámolas a un diñeiro. O ano pasado metéronse este tipo de luminarias en Casal de María que era unha substitución de bombilla o cal nos podía abaratar moitísimo. A verdade é que á xente gustoulle e, a partir de aí, puxemos as luminarias completas. De verdade, isto é así. Por iso che dicía eu, o de estraño... Esa é a liña que se seguiu que era a liña anterior, e na anterior nin había favoritismos nin nada estraño. Outra cousa e que ti, nun momento puntual, poidas poñer un punto de luz e favorezas a uns ou a outros, pero cando fas un proxecto completo...

A Sra. Rodríguez Pérez di: Pero a anterior, eu creo que a anterior, xa non falo solo desta, senón que na anterior creo que lle faltaba iso, máis previsión a longo prazo.

O Sr. Alcalde di: Aquí houbo un estudio, houbo unha auditoría enerxética onde nos dicía cales eran os sitios de Cedeira que máis contaminaban. A partir de aí, estes son os datos que se levaron a cabo.

A Sra. Rodríguez Pérez di: Xa sei, xa sei.

O Sr. Alcalde di: Vou falar un pouquiño destes proxectos e para sacar así o tema da pérgola. É que eu creo que o título da pérgola, o título da obra, debería ser Reestruturación da Praza dos Cabalos ou, neste caso, Praza de Galicia, porque realmente tampouco ten un nome oficial. O da pérgola non é solo unha pérgola, é unha actuación moitísimo máis ambiciosa que unha simple pérgola.

Entendemos desde o grupo de goberno que o Plan de Obras e Servizos da Deputación da Coruña, é unha parte moi importante dos investimentos, sobre todo aqueles que son financeiramente sostibles. E tamén marcamos estos investimentos dentro dos orzamentos do Concello para satisfacer aquelas necesidades actuais que ten a veciñanza de Cedeira tendo en conta os orzamentos que estamos a elaborar para o ano 2020, así como aqueles proxectos que están a piques de saír a concurso.

Por exemplo, falaba do tema de saneamento ou nestes mesmos de alumeado. Porque a nosa idea tamén é, cando saquemos o concurso de alumeado, sacar a maioría dos proxectos xuntos para que a empresa licitadora saiba colocar o mesmo tipo de bombillas e todo iso.

É labor moi importante do concello coñecer as necesidades que teñen os nosos veciños, saber interpretar as súas inquedanzas pero tamén é para nos un enorme exercicio da responsabilidade seguir as liñas de traballo en programas e proxectos que presentamos no noso programa electoral para as eleccións municipais do 26 de maio pasado.

É dicir, a reforma esta viña no noso programa electoral. Non é algo solo que a xente nos poida pedir, que si no lo piden porque sempre tivemos a idea porque cremos que era un espazo común, faladoiro público, témolo falado moitas veces. Creo que hai espazos en Cedeira que se poden converter ao aire libre en faladoiros e á xente darlles as maiores facilidades.

Por iso presentamos hoxe nesta sesión este POS para cubrir as nosas necesidades con proxectos que van dende a continuación sobre outros existentes como é conquerir o obxectivo de substituír todas as luminarias existentes en toda Cedeira que son de vapor de Sodio que conteñen mercurio, que son antigüas e, polo tanto, cun rendemento moi reducido, por outras con tecnoloxía Led de menor potencia, menor consumo, maior rendemento, exentas de mercurio, sen contaminación lumínica, maior vida útil e co cal acadamos que a instalación sexa máis eficiente e, polo tanto, conquerimos que a contaminación producida pola mesma se vexa reducida en gran medida, neste caso co proxecto suministro de lámpadas led no lugar de Fragoso, Veciñeira, San Miguel e outros, que son 921 luminarias que se distribuirán dependendo do criterio do electricista do concello que serían os puntos que temos agora mesmo sen incluir noutros proxectos e serían nos seguintes lugares:

.- En San Román (Fragoso, Veciñeira, Baturro, Arón e Lodeiro).

.- En Esteiro (San Miguel, Iglesia, Laboreña, Cordobelas, Campo da Cruz, Campelo, Vilela, Edreiros, Porto do Cabo, Fontefría, os Freires, os Loureiros).

.- En Piñeiro (Virizo, Agrochail, Ventosa, Xunqueira, o Beco e Peneiro).

.- En Régoa (as Pontigas, Barral, a Rúa, Barrosas, Ervellás, Viriño, Lamelas, Meizoso, Casanova, Biduido e o Formigueiro).

.- En Santalla (Magoira, Corredoira, Chímparra, Remesal, Covo, Trasmonte e Espiñaredo).

.- En Cedeira (Vilacacín, San Isidro, Arva e Areosa).

.- En Montoxo (Penela, Penica, Ferrería, Vilarnovo, Mundín, Cheda de Abaixo, Carracedo e as Figueiras).

Pero tamén entendemos que a conservación do noso patrimonio debe de ser unha seña de identidade para todos nós, así outro dos proxectos que esperemos que se aproben no pleno de hoxe é a consolidación e reparación da cuberta nos escolares de Saa e Sisalde Maior, onde tamén contemplamos para futuros investimentos financeiramente sostibles a reforma doutros escolares situados noutras parroquias como son o das Figueiras, a pista polideportiva da Carballa, o escolar de San Román e tamén o escolar de Piñeiro.

Locais que representan a nosa identidade, o noso pasado pero que tamén son moi importantes hoxe en día pola gran actividade socio cultural que teñen grazas ao uso de moitísimas asociacións veciñais e culturais.

Nestes momentos tamén existen dúas infraestruturas do concello que necesitan á maior brevidade posible unha profunda renovación debido ao seu deterioro producido polo paso do tempo, un é a anel vermello da Praza Roxa, creo que todos estamos de acordo, e o outro a pavimentación e a carencia de alumeado na zona vella do cemiterio municipal, dúas actuacións cicáis das máis demandadas por todas as veciñas e veciños de Cedeira.

Así será substituído todo o anel vermello que rodea a Praza Roxa, un anel moi deteriorado estruturalmente e con evidentes deformacións pola acción das raíces das árbores, todo isto o que implica é unha falta total de adherencia para as persoas que transitan diariamente pola praza.

Unha actuación similar será substituír o chan da parte vella do cemiterio municipal, facer unha nova canalización das augas pluviais, así como unha nova canalización para poder levar o alumeado a toda a infraestrutura.

Por último, e non menos importante, é a Reforma Integral da proximamente coñecida como Praza 18 de Decembro, hoxe Praza dos Cabalos. Un proxecto no que se pretende transformar un lugar de encontro de persoas maiores nunha praza moderna que sirva de faladoiro, que sexa un espazo cuberto e que estea protexido tamén contra os ventos. Así o obxecto fundamental deste proxecto é o acondicionamento da praza coa finalidade de mellorar o espazo como lugar de reunións, pero tamén mantendo a súa condición especial de paso.

A intervención afecta a unha superficie en total de 585 m2, e consiste na reorganización das diferentes zonas existentes na praza (peatonais, axardinadas e tamén de aparcamento), a instalación dunha pérgola cuberta con vidro e protexida no seu lado sur, dotación de novo mobiliario urbán e a renovación do alumeado público existente.

Dentro desta actuación podemos distinguir as seguintes zonas:

.- Zona de estar, esparcimento e descanso, pavimentada e cuberta pola pérgola proxectada, onde se ubicarán os bancos.

.- Zona axardinada conformada polos parterres onde se ubican as árbores e os arbustos de medio porte.

.- Zona de aparcamento de vehículos.

.- Zona de paseos e percorridos peatonais, os cales cruzan a zona de descanso e esparcimento, comunicando a praza coas diferentes vías perimetrais.

A pérgola que se proxecta está composta por pés metálicos e elementos estruturais de cuberta en madeira cunha cubrición de vidro na súa maior parte e que cubre a zona de esparcimento e descanso, co fin de protexela das precipitacións da choiva, así como un peche acristalado no fronte sur da pérgola para protexela dos ventos dominantes do sur.

Complétase a actuación coa dotación de novo mobiliario urbán e coa instalación de luminarias dispostas nos pés que soportan a pérgola.

Si que é un proxecto moi ambicioso. É un proxecto que non sae barato, pero que ten moitísimas actuacións:

-Actuacións previas e demolicións:

.Retirada de árbores e arbustos para a súa posterior replantación nas zonas axardinadas ou noutras zonas verdes públicas.

.Levantado e desmontaxe de mobiliario urbán (papeleiras, bancos, farolas, sinais, ...) para a súa posterior implantación noutras zonas públicas.

.Levantado de bordillos e demolición de aceras.

.Demolición de firme.

-Movemento de terras:

.Faranse as escavacións precisas para executar as cimentacións e as necesarias para executar os pavimentos e firmes proxectados.

-Estrutura e cuberta:

A cimentación dos pilares da pérgola está composta por zapatas aisladas e corridas de formigón armado.

A estrutura da pérgola resólvese con pilares de aceiro estrutura de cuberta composta por vigas e viguetas de madeira laminada, estas cun acabado lasur incoloro a modo de recubrimento de acción impregnante rematado a poro aberto. A cubrición da pérgola, así como os paramentos verticais proxectados resólvense con vidro laminar 8+8 de baixa emisividade.

-Pavimentos:

Os pavimentos da zona peatonal serán de granito, a base de pezas de 5 cm de espesor con dous tipos de dimensións: 30x30 cm nos percorridos e zonas de tránsito e de 60x60 nas definidas como zonas de estancia.

Complétase o pavimento coa incorporación de pavimento táctil alí onde é necesario para o uso de persoas con discapacidade visual.

-Mobiliario urbán e xardinería:

Proxéctanse a instalación de papeleiras selectivas e bancos modernos de madeira así como se manterán os magnolios existentes nas catro esquinas da praza e replantaranse arbustos de pequeno e mediano porte según a dimensión dos parterres proxectados.

-Alumeado público:

Proxéctase unha instalación de alumeado público a base de tubos LED IP65 dispostos nos elementos que conforman a pérgola; de 60 cm de longo e que irán colocados en posición vertical na parte superior dos pilares e de 120 cm colocados en posición horizontal baixo os elementos horizontais da zona de estancia a unha altura de 2,70 m.

-Rede de augas pluviais:

A instalación de recollida de augas pluviais está composta por:

* canalóns de aluminio de sección rectangular.
* baixantes metálicas.
* zanxas drenantes situadas nos parterres onde se aloxará un tubo drenante de diámetro 200 mm.
* conexión dos tubos drenantes á rede existente.

-Rede de rego:

Proxéctase unha rede de rego composta por dúas bocas de rego, con instalación de tubería de auga fría conectada á rede xeral.

Creemos que dende o concello debemos de ser ambiciosos e traballar en todos aqueles ámbitos necesarios para construír unha Cedeira mellor, onde un novo Plan de Urbanismo ten que ser un desafío a acometer entre todos os partidos que formamos a Corporación, así como a colaboración veciñal, deseñando un Plan entre todas e todos, un plan aberto, e onde a sostenibilidade, o medio ambiente e o urbanismo vaian da mesma man. Pero tamén debemos de seguir apostando pola posta en valor do casco vello, agora mesmo a rehabilitación da biblioteca municipal e a vindeira reforma do Pazo de Moscoso van a ser elementos fundamentais desa posta en valor pero debemos de dar un paso máis e crear un área de rehabilitación integral que sirva de atractivo á compra das vivendas neste intre baleiras e poder acceder a subvencións para poñela en valor e tamén que sirva como zona de protección.

Creo que todos os aquí presentes entendemos que a actuación coñecida como Praza da Rectoral foi un adefesio que nunca serviu para nada e que agora mesmo ocupa un espazo totalmente inservible perdendo o seu valor que tiña anteriormente como a Praza do mercado e onde non se conservou nada da súa historia.

Estes son parte dos nosos deberes, deberes deste goberno, pero que tamén creemos que vostedes concelleiras e concelleiros do BNG e do Partido Popular deben de coñecer e traballar conxuntamente polo interese xeral porque todas e todos podemos aportar.

Respecto ao orzamento, que me comentaba o Sr. Luís Rubido, por iso lle dicía eu de coñecer o proxecto. Se desgranamos a obra, obra cunha superficie de 585 m2, non é solo unha pérgola, onde incluso a cimentación vai ir con zapatas e todo iso… Quero dicir que é unha obra moi importante. Solo a demolición son 4.000 €, acondicionamento de terreo 13.000 €, a cimentación 12.000 €, a estrutura metálica e de madeira 50.000 €. Xa solo os firmes e os pavimentos son 37.000 €, estamos falando de colocación de granito. Revestimentos 55.000 €, instalacións urbanas 13.000 €, xardinería e tratamento da paisaxe 334 €, equipamento urbano

9.500 €. Entre xestión de residuos, varios e seguridade e saúde fan case os 3.000 €. É dicir, o orzamento son 198.000 €, a isto hai que sumarlle o 19% de gastos xerais e de beneficio industrial, co cal nos poñemos en 49.000 € e, a maiores, temos que sumarlle o IVE. Unha obra de 198.000 € para a Administración cóstanos 98.000 € máis que son 285.000 €.

Máis ou menos calculando, esta será unha obra que andará cunha quita do 25% cando se saque a licitación, pero entendemos que son obras caras. Ese 19% de gastos xerais de beneficio industrial é algo que para os concellos supón un gasto considerable, pero cremos que é unha aposta de futuro, unha aposta onde o concello ten que seguir traballando en moitísimas liñas, pero tamén na modernidade de moitos destes espazos públicos que hoxe en día están un pouquiño anticuados e que tamén teñen que ter un pouco de miras para adiante. E nada máis que engadir.

O que quero que se entenda que non é solo cubrir ou poñer unha pérgola. A idea é un proxecto cunha reforma. No tema dos concursos, si, a min gústame o tema dos concursos, María Encántame o tema dos concursos, pero temos a experiencia de que os concursos, a nivel administrativo, pódenos levar a vida. Se somos capaces de sacar o plan de urbanismo que agora mesmo se vai cancelar e se vai abonar a parte que Ángel Monteoliva tiña no plan anterior co contrato caducado que está sen abonar. Vaise liquidar ese contrato, vaise sacar unha nova licitación pública. Cremos que xa é tanto traballo iso que se nos metemos a outros proxectos en plan de concurso e todo iso, xa é moi complicado.

Para nós, tamén o levamos no programa, outra cousa que tamén plantexaremos, será recuperar a Praza da Marieta, é dicir, recuperar a fonte da Marieta. Que igual alí non hai que facer tanta obra, vale, igual alí con solo sacar a caseta aquela que nestes momentos tampouco nos da esa utilidade, máis que nada para gardar cousas e colocar catro carteis. Pois igual poñendo a fonte, colocando a fonte, volvendo a esa Cedeira onde teñamos a parte vella consolidada e coidada e a parte moderna que nos sirva como fío condutor para futuros proxectos.

O Sr. Rubido Ramonde di: Nós cando acometimos a recuperación do Parque Floreal que son dez veces a superficie disto, que son 5.000 m2, isto é un ferrado, opúxose de forma moi marcada, tanto o PSOE coma o BNG, daquela que era unha animalada ...e era a metade da inversión. Polo tanto, en parte reproduciriamos eses fundamentos pola superficie que se vai a acometer aquí, 500 m2. Sí, parécenos unha barbaridade. Ese é o noso criterio. É unha barbaridade porque con iso faise un edificio de 500 m2.

O Sr. Alcalde di: A comparación. Un edificio, non. Gustaríame velo por 500 m2…

O Sr. Rubido Ramonde di: O mesmo lle digo da actuación da Praza Roxa. Creo que hai outro modelo de actuación que é collendo a planimetría actual e incorporando outros elementos que hai de aglomerado de color. Entón, quedaría aparte unha superficie contra as caídas que protexería moito máis ás persoas e sairía máis barato que os 100.000€, pero bueno, son criterios.

O Sr. Alcalde di: Isto é un aglomerado o que se vai meter. Non é cemento. O Sr. Rubido Ramonde di: Eu creo que non era necesario levantar todo.

O Sr. Alcalde di: Pero vostede veu como está a praza? A Sra. Rodríguez Pérez di: Está fatal.

O Sr. Rubido Ramonde di: Si, é verdade.

O Sr. Alcalde di: Comparo o proxecto. Eu entendo que o proxecto que se fixo na Praza do Floreal é incomparable. É dicir, estamos falando dunha substitución, neste caso, xa só o tema das zapatas. O outro foi un formigonado impreso, coa súa estética, con todo iso, cos seus prezos que van a prezo de mercado segundo as táboas que hai. Pero creo que non estamos a falar dunha actuación de reposición de chan. Non, é unha actuación máis grande que todo iso. Aparte que creo que incluso, non o recordo ben porque eu non estaba naquel momento na Corporación, pero creo que ata houbera problemas incluso co tema de saneamento, recordo que houbera que facer un modificado do proxecto ou algo así.

O Sr. Rubido Ramonde di: Si.

O Sr. Alcalde di: Son defectos que pode haber. Eu no me meto niso porque son defectos de forma por que non se sabe que hai debaixo do chan. Eu non considero que naquel momento, para min, para o meu entender fose unha mala obra, nin moito menos.

A Sra. Rodríguez Pérez di: Para min si. En comparación co que había antes aí. Por Dios!

O Sr. Alcalde di: Eu falo da reposición do chan. A min o que non me gusta son as columnas que hai alí e as piñas, que parecen....

O Sr. Rubido Ramonde di: Non sei se sabe como estaba antes que era unha lameira.

O Sr. Alcalde di: A min a forma do chan, gústame. O que non me gusta son aquelas columnas con aquelas xardineiras e a casa de Bob Esponja que ten alí con forma de piña.

A Sra. Rodríguez Pérez di: A praza do que era o Floreal, a praza en si, o xardín, todo aquel espazo era impresionante. E esa praza naquel momento, que non nego que agora sexa utilizada, evidentemente como calquer outra praza. Pero cargarse o que había, como se fixo aquí durante tantos anos en todos os espazos públicos, cargarse o que había para cementar, sinceramente...

Que foi o que fixo no Floreal e de aí viñera a nosa oposición, polo que recordo, que habería por máis cousas que xa non recordo, pero bueno, non é o motivo do debate.

O Sr. Rubido Ramonde di: Desapareceron dúas árbores..., 5.000 m2-150.000 €, 500 m2-300.000

€.

A Sra. Rodríguez Pérez di: 5.000 m2 vótalle cemento, e que estamos falando dun...

O Sr. Blanco Garrote di: Como falaches ti agora, pintáchelo ben. Claro, nosoutros vimos pérgola, non sabíamos que era así.

A Sra. Rodríguez Pérez di: Unha pérgola é cara.

O Sr. Alcalde di: Claro, non é igual un metro de granito…

O Sr. Blanco Garrote di: Claro, é que pintáchelo xenial...

A Sra. Rodríguez Pérez di: Todo iso que di Pablo está no proxecto.

O Sr. Blanco Garrote di: Xa, xa.

O Sr. Rubido Ramonde di: É que foi unha reprodución do que di o Técnico.

O Sr. Alcalde di: Eu creo que son obras totalmente diferentes. Esta é unha reestruturación dunha praza, que si que é menos superficie que a outra, pero aínda que sexa menos superficie, inclúe moitísimo máis.

O Sr. Blanco Garrote di: O problema aí é o que di Esther, que despois como vaia o botellón para aí...

A Sra. Couto Lamigueiro di: Vai ir. Iso asúmeo.

O Sr. Alcalde di: Bueno, o botellón podería estar tamén na praza de aí arriba, igual que temos unha praza aí arriba que realmente non se utiliza. Ogallá se puidese utilizar todo iso.

O Sr. Blanco Garrote di: Pero non sube a xente para aí arriba. Alí é máis cómodo, é o centro.

O Sr. Alcalde di: Non é moi alta, leva unha estética moi bonita, moderna, non é un adefesio, está moi coidado . Eu por exemplo, o tema da Praza da Marieta, non vexo que fixera falta tanta modernidade, pero si que hai que recuperar un pouco como era antes e iso creo que si.

A Sra. Rodríguez Pérez di: E a praza de aquí...

O Sr. Rubido Ramonde di: Qué praza? A de aí arriba?

O Sr. Alcalde di: É que non se está utilizando para nada.

A Sra. Prieto Cal di: É que non se pode utilizar para nada A Sra. Rodríguez Pérez di: É unha praza inútil.

O Sr. Rubido Ramonde di: Pero cal, a parte subterránea?

O Sr. Alcalde di: Aquela parte subterránea, pola altura que ten, váleche de almacén.

O Sr. Rubido Ramonde di: Creo que é un espazo de interese para certos talleres da xuventude, tanto musicais, como....

A Sra. Rodríguez Pérez di: É que tal e como está non é nada aproveitable. O Sr. Alcalde di: Os almacenes, non ho?

O Sr. Rubido Ramonde di: Estou falando de laboratorios artísticos ou de ensaio. A Sra. García Ríos di: É un sitio perigoso, non ten ventilación e só ten unha saída.

O Sr. Rubido Ramonde di: Pero iso hai medios técnicos para facelo.

O Concello Pleno, en votación ordinaria, por oito (8) votos a favor, do PSdeG-PSOE (6) e do BNG (2), e tres (3) en contra do PP, ACORDA: APROBAR o ditame da Comisión Informativa de Plenos nos termos nos que quedou transcrito.

### NOMEAMENTO DA COÑECIDA COMO “PRAZA DOS CABALOS” COMO “PRAZA 18 DE DECEMBRO”

Sendo as 9:40 horas o Concelleiro do PSdeG-PSOE, D. Manuel Pérez Riola, abandona o salón de plenos.

Pola Secretaria accidental dáse lectura, en extracto, ao ditame da Comisión Informativa de Plenos de data 16 de decembro de 2019, que di:

“Vista a Proposta da Alcaldía de data 13.12.2019, que di:

“Visto que en sesión plenaria ordinaria de data 28.11.2019 foi aprobada por unanimidade a moción da Asociación Memoria Histórica Democrática pola que entre outros extremos se propoñía nomear e rotular a coñecida como “Praza dos Cabalos” como “PRAZA 18 DE DECEMBRO”.

Visto que con data 13.12.19 dítase providencia de Alcaldía pola que se dispón a incoación do expediente administrativo para a nomeamento da coñecida como “Praza dos Cabalos” como “Praza 18 de decembro”

Visto que con data 13.12.19 emite informe xurídico a secretaria accidental sobre lexislación e procedemento a seguir.

Considerando o previsto no artigo 75 do Real Decreto 1690/1986, do 11 de xullo, polo que se aproba o Regulamento de poboación e demarcación territorial das Entidades Locais dispón que os concellos manterán actualizadas a nomenclatura e a rotulación das vías públicas e a numeración dos edificios, informando disto a todas as administracións públicas interesadas.

No caso da praza que nos ocupa, trátase dun espazo público sen denominación oficial, se ben é coñecida popularmente como “Praza dos Cabalos”; así mesmo, non existen direccións comerciais e/ou residenciais que puideran resultar afectadas con este nomeamento.

Polo exposto, propoño ao Concello Pleno a adopción do seguinte acordo:

Primeiro.- Proceder ao nomeamento da coñecida como “Praza dos Cabalos” como “PRAZA 18 DE DECEMBRO”.

Segundo.- Dar traslado do presente acordo á Delegación Provincial do Instituto Nacional de Estatística, á Oficina de Correos e Telégrafos, á Xerencia Territorial do Catastro e ó Rexistro da Propiedade, para os efectos oportunos.

Terceiro.- Publicar anuncio do presente acordo no BOP para xeral coñecemento. Non obstante, o Pleno acordará o que estime pertinente.”

A Comisión, por cinco votos a favor, do PSdG-PSOE (catro) e do BNG (un), e dúas abstencións do PP, acorda ditaminar devandita proposición favorablemente e propoñer ao Pleno a súa aprobación.”

O Concello Pleno, en votación ordinaria, por unanimidade dos seus membros presentes, ACORDA: APROBAR o ditame da Comisión Informativa de Plenos nos termos nos que quedou transcrito.

### DAR CONTA DE DATOS DO PERIODO MEDIO DE PAGO E MOROSIDADE DO 1º E 3º TRIMESTRE DO 2019

Dáse conta ao Pleno dos seguintes datos do período medio de pago e morosidade do 1º e 3º trimestre do 2019:

###  “PERIODO MEDIO DE PAGO GLOBAL A PROVEEDORES TRIMESTRAL

**TRIMESTRE PRIMER TRIMESTRE AÑO 2019**

En días

|  |
| --- |
| Periodo Medio de Pago Global a Proveedores Trimestral |
| Cedeira | 16,45 |

Entidades que no han remitido sus datos a tiempo para la elaboración del informe. NINGUNA.

### PERIODO MEDIO DE PAGO A PROVEEDORES TRIMESTRAL DETALLE POR ENTIDADES

**TRIMESTRE PRIMER TRIMESTRE AÑO 2019**

En días

|  |  |  |  |  |
| --- | --- | --- | --- | --- |
| Código de Entidad | Entidad | Ratio de Operaciones Pagadas | Ratio de Operaciones Pendientes dePago | Periodo Medio de Pago Trimestral |
| 11-15-022-AA-000 | Cedeira | 9,77 | 89,20 | 16,45 |

Entidades que no han remitido sus datos a tiempo para la elaboración del informe. NINGUNA.

### PERIODO MEDIO DE PAGO GLOBAL A PROVEEDORES TRIMESTRAL

### TRIMESTRE TERCER TRIMESTRE AÑO 2019

En días

|  |
| --- |
| Periodo Medio de Pago Global a Proveedores Trimestral |
| Cedeira | 16,60 |

Entidades que no han remitido sus datos a tiempo para la elaboración del informe. NINGUNA.

### PERIODO MEDIO DE PAGO A PROVEEDORES TRIMESTRAL DETALLE POR ENTIDADES

**TRIMESTRE TERCER TRIMESTRE AÑO 2019**

En días

|  |  |  |  |  |
| --- | --- | --- | --- | --- |
| Código de Entidad | Entidad | Ratio de OperacionesPagadas | Ratio de Operaciones Pendientes dePago | Periodo Medio de Pago Trimestral |
| 11-15-022-AA-000 | Cedeira | 2,47 | 270,84 | 16,60 |

Entidades que no han remitido sus datos a tiempo para la elaboración del informe. NINGUNA.

# Informe de Morosidad Cedeira

### EJERCICIO 2019 PRIMER TRIMESTRE

**ESTADO: FIRMADO EN PLAZO**

### FECHA DE GENERACIÓN DE LA EXCEL: 15/11/2019 09:54:53

|  |  |  |  |  |  |
| --- | --- | --- | --- | --- | --- |
| Código de Entidad | Entida d | Tipo de Contabilida d | Pagos realizados en el periodo | Intereses de Demora Pagados en el Periodo | Facturas o documentos Justificativos Pendientes de Pago al Final del Periodo |
| Periodo Medio de Pago Pendiente (PMPP) (días) | Dentro Periodo Legal Pago al Final del Periodo | Fuera Periodo Legal Pago al Final del Periodo |
| Periodo Medio Pago (PMP)(días) | Pagos Dentro Periodo Legal Pago | Pagos Fuera Periodo Legal Pago |
| Núme o de Pagos | Importe Total | Númer o de Pagos | Importe Total | Númer o de Pagos | Importe Total Intereses | Número de Operaciones | Importe Total | Número de Operaciones | Importe Total |
| 11-15-022-AA-000 | Cedeira | Limitativa | 50,65 | 398 | 334899,47 | 250 | 146911,94 | 0 | 0 | 52,10 | 286 | 196896,07 | 28 | 66597,92 |

|  |  |
| --- | --- |
| Periodos de PMP incluidos | PMP (días) |
| Primer trimestre 2019 | 16,45 |

# Informe de Morosidad Cedeira

### EJERCICIO 2019 TERCER TRIMESTRE

**ESTADO: FIRMADO EN PLAZO**

### FECHA DE GENERACIÓN DE LA EXCEL: 15/11/2019 10:06:08

|  |  |  |  |  |  |
| --- | --- | --- | --- | --- | --- |
| Código de Entidad | Entida d | Tipo de Contabilida d | Pagos realizados en el periodo | Intereses de Demora Pagados en el Periodo | Facturas o documentos Justificativos Pendientes de Pago al Final delPeriodo |
| Periodo Medio de Pago Pendiente (PMPP) (días) | Dentro Periodo Legal Pago al Final del Periodo | Fuera Periodo Legal Pago al Final del Periodo |
| Periodo Medio Pago (PMP)(días) | Pagos Dentro Periodo Legal Pago | Pagos Fuera Periodo Legal Pago |
| Númer o de Pagos | Importe Total | Número de Pagos | Importe Total | Número de Pagos | Importe Total Intereses | Número de Operaciones | Importe Total | Número de Operaciones | Importe Total |
| 11-15-022-AA-000 | Cedeira | Limitativa | 44,37 | 674 | 497435,10 | 101 | 165483,09 | 0 | 0 | 67,78 | 324 | 524706,15 | 61 | 192422,45 |

|  |  |
| --- | --- |
| Periodos de PMP incluidos | PMP (días) |
| Tercer trimestre 2019 | 16,60 |

O Pleno queda enterado.

E non habendo máis asuntos que tratar, pola Presidencia levántase a sesión ás 9:45 horas do expresado día, estendéndose a presente acta do que eu, como Secretaria accidental, dou fe.